stanford-oval/wikipedia huggingface dataset:
Abeba Aregawi
Ura

Aregawi voitti 2009 Etiopian-mestaruuden 800 metrin juoksussa ja sai samalla matkalla pronssia Bambousin alle 20-vuotiaiden Afrikan-mestaruuskilpailuissa. Hän voitti 2012 Rooman Timanttiliigan kilpailussa 1 500 metriä Etiopian ennätysajalla 3.56,54. Lontoon olympialaisissa hän sijoittui 1 500 metrillä alun perin viidenneksi, mutta nousi myöhemmin olympiapronssimitalistiksi kun edelle sijoittuneista turkkilaiset Asli Cakir Alptekin ja Gamze Bulut hylättiin dopingin takia.
Aregawi sai Ruotsin kansalaisuuden ja edustusoikeuden vuonna 2012. Myöhemmin hänen kansalaisuuden hankkimishetken aikaista avioliittoaan ruotsalaismiehen kanssa epäiltiin kulissiavioliitoksi. Ruotsalaismedioiden mukaan Aregawi antoi vääriä tietoja hakiessaan Ruotsin kansalaisuutta. Ruotsin veroviranomaisille antamassaan selvityksessä Aregawi itse kertoi ettei koskaan asunut vakinaisesti Ruotsissa.
21. helmikuuta 2013 Aregawi voitti Tukholmassa XL Galan -kilpailuissa 1 500 metrin juoksun ajalla 3.58,40. Hän jäi Jelena Sobolevan maailmanennätyksestä vain 0,12 sekuntia ja paransi sisäratojen Ruotsin ennätystä yli yhdeksällä sekunnilla. Sisäratojen EM-kilpailuissa Göteborgissa 2013 Aregawi voitti 1 500 metrin kilpailun ajalla 4.04,47. Hän voitti toiseksi tulleen Isabel Macíasin yli yhdeksällä sekunnilla.
10. toukokuuta 2013 Aregawi juoksi Dohassa Timanttiliigan kilpailussa 1 500 metrin ulkoratojen Ruotsin ennätyksen 3.56,60. Hän paransi Malin Ewerlöfin nimissä ollutta lähes 16 vuotta vanhaa ennätystä melkein yhdeksällä sekunnilla. 8. kesäkuuta 2013 hän juoksi Hengelossa 800 metrillä ulkoratojen Ruotsin ennätyksen 1.59,20. Hän paransi Malin Ewerlöfin lähes 15 vuotta vanhaa ennätystä 0,24 sekunnilla. Moskovan MM-kilpailuissa 2013 Aregawi voitti 1 500 metrin juoksun maailmanmestaruuden ajalla 4.02,67.
6. helmikuuta 2014 Aregawi juoksi Tukholmassa XL Galan -kilpailuissa 1 500 metrillä sisäratojen Euroopan-ennätyksen 3.57,91. Aika oli kautta aikain toiseksi paras ja hän jäi Genzebe Dibaban viisi päivää aikaisemmin juoksemasta maailmanennätyksestä yli kaksi sekuntia. Sopotin MM-hallikilpailuissa 2014 Aregawi voitti 1 500 metrillä kultaa ajalla 4.00,61 ja hän voitti toiseksi tulleen Axumawit Embayen yli kuudella ja puolella sekunnilla. Aregawi voitti Euroopan joukkuemestaruuskilpailujen 1 500 metriä 2014. Zürichin EM-kilpailuissa hän sai samalla matkalla hopeaa ajalla 4.05,08.
Marraskuussa 2018 Ruotsin yleisurheiluliitto ilmoitti poistaneensa hänen nimensä antidopingsääntöjen alaisten aktiiviurheilijoiden listalta sillä perusteella, että urheilija oli ilmoittanut lopettaneensa uransa.
Dopingepäily ja vapautus

Helmikuussa 2016 uutisoitiin Aregawin antaneen positiivisen dopingnäytteen Etiopiassa alkuvuonna 2016. Myös B-näyte osoittautui positiiviseksi. Aine oli meldoniumia, joka on ollut kiellettyjen aineiden listalla vuoden 2016 alusta lähtien. Aregawia uhkasi jopa kahdeksan vuoden kilpailukielto. Ruotsin dopingkomissio kuitenkin vapautti juoksijan epäilyistä, koska hän oli nauttinut ainetta juuri ennen sen kielletyksi julistamista, ja kumosi näin hänen kilpailukieltonsa heinäkuussa 2016. Aregawi ei kuitenkaan päässyt osallistumaan Rion olympialaisiin 2016.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 800 m | 1.59,20 | Hengelo | 8. kesäkuuta 2013 |
| 1 500 m | 3.56,54 | Rooma | 31. toukokuuta 2012 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 1 500 m | 3.57,91 | Tukholma | 6. helmikuuta 2014 |
Aiheesta muualla

Kuvia tai muita tiedostoja aiheesta Abeba Aregawi Wikimedia Commonsissa
Naisten 1 500 metrin juoksun maailmanmestarit
Ala-Kintaus

| Ala-Kintaus |
| --- | --- |

Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°17′00″N, 25°21′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Kintauksen valuma-alue (14.55)
Laskujoki:  Könkköjoki
Järvinumero:  14.552.1.001
Mittaustietoja
Pinnankorkeus:  154,4 m 
Rantaviiva:  30,3 km 
Pinta-ala:  7,21 km² 
Tilavuus:  0,0378 km³ 
Keskisyvyys:  5,24 m 
Suurin syvyys:  19 m 
 fiAla-Kintaus 
Ala-Kintaus on Jämsän reittiin kuuluva pienehkö järvi Kintauden kylässä Petäjävedellä Keski-Suomessa. Se on karu ja lievästi humuspitoinen järvi, johon on istutettu kuhaa, järvitaimenta, kirjolohta, siikaa, planktonsiikaa, järvisiikaa ja muikkua. Kalastukselle ei ole haettu erillisiä rajoitteita Järven vedenkorkeutta säännöstellään Koskensaaren Oy:n patojen avulla. Yläjuoksulla oleva Ylä-Kintaus laskee vetensä Välijokea myöten Ala-Kintauteen, josta ne laskevat edelleen Huhtiaan ja Karikkoselkään ja lopulta Jämsän kautta Päijänteeseen. Ala-Kintauden kolme suurinta saarta ovat Räihänsaari, Ellilänsaari ja Kuoliosaari.
Jämsän reitin Kintauden haara, suluissa korkeus metreinä merenpinnan yläpuolella:
Ylä-Kintaus (154,5) → Ala-Kintaus (154,4) → Kipponen (151,3) → Rautajalka (128,1) → Huhtia-Pyhäjärvi (127,8) → Könkköjoki → Könkönkoski → Pitkäkoski → Karikkokoski → Myllykoski → Sahakoski → Jämsänvesi–Petäjävesi (111,1).
Aiheesta muualla

Kuvia tai muita tiedostoja aiheesta Ala-Kintaus Wikimedia Commonsissa
Aleksandr Mihailovski-Danilevski

Aleksandr Mihailovski-Danilevski
Aleksandr Mihailovski-Danilevski (1789–1848) oli venäläinen kenraaliluutnantti (1835) ja sotahistorioitsija. Hän osallistui vuosien 1812–1815 sotaan Ranskaa vastaan ja vuoden 1829 Turkin sotaan. Hänestä tuli vuonna 1839 senaattori ja sotaneuvoston jäsen.
Julkaisuja

Opisanie finlandskoi voini na sukhom puti i po more v 1808 i 1809 godakh (1850,
ilmestynyt englanniksi: Lieutenant General Alexander Mikhailovsky-Danilevsky, Russo-Swedish war of 1808-1809
ilmestynyt ruotsiksi: Alexander Ivanovits Michailofski-Danilefski, Beskrifning öfver Finska Kriget till lands och sjös åren 1808 och 1809 Tavastehus: G. Nordenswan, 1850
Akersveien

Katunäkymää toukokuussa 2015. Taustalla Pyhän Olavin tuomiokirkko.
Akersveien on Oslossa St. Hanshaugenin kaupunginosassa sijaitseva katu, joka kulkee Pyhän Olavin tuomiokirkon luota Gamle Akerin kirkolle. Kadun länsipuolella on Vår Frelsers -hautausmaa.
Kuvia

Akersveien 1: Pyhän Olavin tuomiokirkko
Akersveien 4: Yksityinen katolinen Pyhän Sunnivan koulu (Harald Sund, 1929)
Akersveien 6: Katolinen Pyhän Joosefin kirkko.
Akersveien 26: Norjan tilastokeskuksen pääkonttori.
Akersveien 28: Talon seinässä oelva laatta kertoo talon rakennetun alun perin vanhainkodiksi vuonna 1935.
Tekstiilitaiteilija Sigrun Bergin mukaan nimetty aukio.
Aiheesta muualla

Kuvia tai muita tiedostoja aiheesta Akersveien Wikimedia Commonsissa
Aino-Inkeri Notkola

Notkola 1930-luvun alussa.
Aino-Inkeri Notkola (oikealta nimeltään Lehesmaa, 24. lokakuuta 1903 Kiihtelysvaara – 18. tammikuuta 1999 Helsinki) oli suomalainen näyttelijä.
Notkola näytteli muun muassa elokuvissa Kultamitalivaimo (1947), Niskavuoren Heta (1952) ja Täällä Pohjantähden alla (1968).
Notkola on haudattu Hietaniemen hautausmaalle Helsinkiin.
Palkinnot

Pro Finlandia 1958
Artikkelit

Taiteen vastuu: Kristillisen taideseuran 40-vuotisjulkaisu, toim. Hilja Haahti, Kuva ja sana, 1959 - Julkaisussa Notkolan artikkeli.
Hän on täälläkin : Turun arkkihiippakunnan vuosikirja 15. 1964. - Julkaisussa Notkolan artikkeli "Kristitty näyttelijän roolissa".
Aiheesta muualla

Aino-Inkeri Notkola Elonetissä.
Aino-Inkeri Notkola Internet Movie Databasessa. (englanniksi)
Kuka kukin on 1978. Otava (Projekt Runeberg)
Alanna Ubach

| Alanna Ubach |
| --- | --- |

Henkilötiedot
Koko nimi:  Alanna Noel Ubach
Syntynyt: 3. lokakuuta 1975 (ikä 49)  Downey, Kalifornia
Ammatti:  näyttelijä
Näyttelijä
Taiteilijanimet:  Joey Adams Alana Ubach
Aktiivisena:  1990–
Merkittävät roolit:  Jane (Clockwatchers) Serena McGuire (Blondin kosto) Isabel Villalobos (Painajainen perheessä)
Aiheesta muualla
Viralliset kotisivut
IMDb 
Elonet
Alanna Noel Ubach (s. 3. lokakuuta 1975 Downey, Kalifornia) on yhdysvaltalainen näyttelijä, joka tunnetaan muun muassa elokuvista Clockwatchers, Blondin kosto ja Painajainen perheessä.
Hän on esiintynyt myös vierailevissa rooleissa muun muassa televisiosarjoissa West Wing, CSI: New York ja Monk. Lisäksi Ubach on tehnyt äänirooleja animaatioihin vuodesta 2003 lähtien. Listaan mahtuu animaatioita kuten Ozzy & Drix, Brandy ja Herra Whiskers, El Tigre ja Hämmästyttävä Hämähäkkimies.
Air Francen lento 296

| Air Francen lento 296 |
| --- | --- |
 Onettomuuskonetta muistuttava A320.
Yhteenveto
Päivämäärä:  26. kesäkuuta 1988
Onnettomuustyyppi:  törmäys metsään
Tapahtumapaikka:   Mulhouse-Habsheimin lentoasema, Mulhouse, Ranska
Lähtöpaikka:  Mulhouse-Habsheimin lentoasema, Mulhouse, Ranska
Määränpää:  Mulhouse-Habsheimin lentoasema, Mulhouse, Ranska (kone oli näytöslennolla, joten lähtöpaikka ja määränpää olivat samat)
Kuolleita:  3
Eloonjääneitä:  133
Lentokone
Konetyyppi:  Airbus A320-111
Lentoyhtiö:   Air France
Rekisteritunnus:  F-GFKC
Matkustajia:  130
Miehistöä:  6 
Air Francen lento 296 (AF296Q) oli ranskalaisen Air France -lentoyhtiön näytöslento Ranskassa Mulhouse-Habsheimin lentoaseman yläpuolella. Kone Airbus A320-111 oli ensimmäisellä kaupallisella lennollaan. Se putosi metsään kiitotien päässä. Koneessa olleista 136 henkilöstä kolme kuoli.
Lento

Kone lähti lentoasemalta kello 14.41 ja nousi 300 metriin. Tarkoitus oli lentää kahdesti lentoaseman yläpuolella, ensin alhaisella nopeudella noin 30 metrin korkeudessa laskutelineet alhaalla ja sitten oikealla nopeudella. Muutama minuutti myöhemmin miehistö alkoi vähentää korkeutta. Kello 14.45.15 kone laskeutui 30 metrin korkeudelle. Tämän jälkeen kone laskeutui 15 metriin ja pian taas 10 metriin. Tämän jälkeen kello 14.45.35 kone alkoi nousta.
Muutaman sekunnin kuluttua kone törmäsi puihin 14 asteen nousukulmassa ja moottorit noin 83 prosentin tehoilla. Kone syttyi tuleen. Kaikki koneessa olleet selvisivät itse törmäyksestä, mutta kolme kuoli savuun ja tulipaloon.
Onnettomuuden syy

Onnettomuuden aiheutti mahdollisesti seuraavat osatekijät:
Liian matala korkeus näytöksen aikana
Alhainen nopeus
Nouseminen liian myöhään
Alankotrogoni

| Alankotrogoni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Trogonilinnut Trogoniformes
Heimo::  Trogonit Trogonidae
Suku::  Amerikantrogonit Trogon
Laji::  curucui
Kaksiosainen nimi
 Trogon curucui  Linné, 1766 
Katso myös
   Alankotrogoni Wikispeciesissä   Alankotrogoni Commonsissa 
Infobox OKNimi-testi OKIUCN-testi OK: 
Alankotrogoni (Trogon curucui) on trogonien heimoon kuuluva eteläamerikkalainen lintu. Sen esiintymisalue käsittää Andien itäpuolta Kolumbiasta Brasiliaan, Itä-Boliviaan, Paraguayhin ja Pohjois-Argentiinaan. Lajista tunnetaan kolme alalajia. Carl von Linné kuvaili lajin holotyypin Brasiliasta vuonna 1766.
Abu Bakar Bashir

Abu Bakar Bashir (myös Abubakar Ba'asyir) eli Abdus Somad (s. 17. elokuuta 1938) on indonesialainen muslimisaarnaaja ja islaminopettaja, jonka uskotaan olevan Jemaah Islamiyah -terroristijärjestön hengellinen johtaja. Hän on kertonut kannattavansa Osama bin Ladenia, mutta kiistää yhteytensä Jemaah Islamiyahiin tai terrorismiin.
Bashiria epäiltiin buddhalaisen Borobudur-temppelin pommituksesta  1985, mutta hän vältti oikeudenkäynnin pakenemalla Malesiaan, josta hän palasi Indonesiaan 1998.
Bashirin epäiltiin olleen jouluaattona 2000 Jakartassa tapahtuneiden, 18 henkeä vaatineiden kirkkojen pommitusten takana.
Hänen epäiltiin olleen elokuussa 2003 tehdyn jakartalaisen Marriott-hotellin pommituksen takana. Syytteet jouduttiin hylkäämään, sillä todisteita ei ollut.
Bashir sai 2003 neljän vuoden vankeustuomion kansankiihotuksesta. Syyttäjä oli vaatinut 15 vuoden rangaistusta, mutta ei pystynyt osoittamaan Bashirin johtaneen Jemaah Islamiyah -järjestöä. Saman vuoden joulukuussa rangaistus lyheni kolmeen vuoteen vankeutta.
Bashir tuomittiin maaliskuussa 2005 Indonesiassa kahden ja puolen vuoden vankeuteen balilaisten yökerhojen pommituksen (2002) takana olleesta salaliitosta. Balin pommitusten 202 uhrista 88 oli australialaisia turisteja. Bashir vapautettiin Cipinangin vankilasta 14. kesäkuuta 2006. Muiden muassa Australian pääministeri John Howard ilmaisi tyytymättömyytensä Bashirin saamaan lyhyeen vankeusrangaistukseen. Bashir väittää syytteitä lavastetuiksi.
Bashir sai 15 vuoden vankeustuomion vuonna 2011 pyhään sotaan valmistautuvien terroristien harjoitusleirin rahoittamisesta ja organisoinnista. Hänet vapautetaan tammikuussa 2019 humanitaarisista syistä eli sairaalahoitoa vaativan sairauden vuoksi. Hän on luvannut luopua radikaaleista ajatuksista.
45 (luku)

| --- | --- |
Luonnolliset luvut
45 ← 40 41 42 43 44 45 46 47 48 49 →
Kardinaaliluku: neljäkymmentäviisi
Järjestysluku: neljäskymmenesviides
Tekijät: 1, 3, 5, 9, 15, 45
Alkutekijät:  3^{2}\cdot 5

Roomalainen numero: XLV
Binääriluku: 101101
Oktaaliluku: 55
Duodesimaaliluku: 39
Heksadesimaaliluku: 2D
Vigesimaaliluku: 25
45 (neljäkymmentäviisi) on luonnollinen luku, jota edeltää luku 44 ja seuraa luku 46.
Matematiikassa

45 on yhdistetty ja vajaa luku.
45 on kolmioluku, sillä se on kokonaislukujen 1…9 summa.
45 on kuusikulmioluku.
45 on kuusitoistakulmioluku.
45 on Kaprekarin luku kymmenjärjestelmässä, koska  45^{2}=2\ 025 ja  20+25=45.
45 on Harshad-luku kymmenjärjestelmässä, sillä se on jaollinen numeroidensa summalla, yhdeksällä.
45 esiintyy kahdessa jaottomassa Pythagoraan kolmikossa:  28^{2}+45^{2}=53^{2} ja  45^{2}+1\ 012^{2}=1\ 013^{2}.
45 on alkulukuserkkujen 43 ja 47 keskiarvo.
45 voidaan muodostaa kahden neliöluvun summana:  6^{2}+3^{2}.
45 voidaan muodostaa kolmen neliöluvun summana:  5^{2}+4^{2}+2^{2}.
45 voidaan muodostaa kahden neliöluvun erotuksena useammalla tavalla kuin mikään pienempi luonnollinen luku:  7^{2}-2^{2},  9^{2}-6^{2} tai  23^{2}-22^{2} (katso kuva).
45 on pienin pariton luonnollinen luku, jolla on enemmän tekijöitä (kuusi) kuin seuraavalla luonnollisella luvulla (neljä).
45 on myös pienin pariton luonnollinen luku, jonka tekijöiden summa (78) on suurempi kuin seuraavalla luonnollisella luvulla (72).
45 on palindromi binäärijärjestelmässä:  101101_{2}.
45 on kymmenjärjestelmässä ainoa luonnollinen luku, joka on numeroidensa summa kerrottuna viidellä.
Tasakylkisen suorakulmaisen kolmion terävät kulmat ovat 45 astetta eli kahdeksasosan täydestä kierroksesta.
Luonnontieteissä

45 on rodiumin järjestysluku jaksollisessa järjestelmässä.
Skandium-45 on skandiumin vakaa isotooppi.
Muissa yhteyksissä

45 on Tanskan kansainvälinen suuntanumero.
.45 ACP on pitkään käytössä ollut käsiaseiden patruuna.
Vinyylilevyjen yksi pyörimisnopeus on 45 kierrosta minuutissa.
Jalkapallo-ottelun puoliaika kestää 45 minuuttia.
International Baccalaureate -diplomin maksimipistemäärä on 45.
Donald Trump oli Yhdysvaltojen 45. presidentti.
Eurooppatie E45 kulkee Norjan ja Italian välillä.
Kantatie 45 kulkee Helsingin ja Hyvinkään välillä.
Luku 45 esitettynä kahden neliöluvun erotuksena (oranssilla).
Alexander Downer

Alexander Downer
Alexander John Gosse Downer (s. 9. syyskuuta 1951) on australialainen poliitikko, joka toimi maansa ulkoministerinä 11. maaliskuuta 1996 – 3. joulukuuta 2007.
Adelaidessa, Etelä-Australiassa syntynyt Downer on Liberaalipuolueen jäsen. Hän toimi puolueensa johtajana ennen John Howardia vuosina 1994–1995.
Downer on istunut Australian parlamentissa Mayon vaalipiiristä valittuna yhtämittaisesti vuodesta 1984.
Akash Nandy

Akash Neil Nandy (s. 10. tammikuuta 1997) on malesialainen moottoriurheilija.
Ura

Nandy kilpaili Karting-luokissa sijoittuen vuonna 2010 Rotax Max Challenge Malaysia Junior -luokassa toiseksi. Vuonna 2011 Nandy siirtyi JK Racing Asia Series -sarjaan saavuttaen kolme palkintosijaa sijoittuen sarjan seitsemänneksi. Vuonna 2012 Nandy kilpaili Formula Pilota China -sarjassa saavuttaen 24 pistettä ja sijoittui sarjan 12:ksi. Vuonna 2013 Nandy jatkoi sarjassa ja saavutti neljä voittoa, viisi paalupaikkaa ja kymmenen palkintosijaa sijoituen sarjan loppupisteissä kolmanneksi.
Vuonna 2014 Nandy siirtyi Euroopan radoille ja kilpaili Formula Renault Alps -sarjassa josta hän saavutti 35 pistettä. Hän ajoi samana vuonna kaksi kilpailua Eurocup Formula Renault -sarjassa vierailevana kuljettajana. Vuonna 2015 Nandy kilpaili uudessa Remus Formel 3 Pokal -sarjassa saavuttaen kahdeksan voittoa, yhdeksän paalupaikkaa ja yhdeksän palkintosijaa sijoittuen sarjan toiseksi. Samana vuonna hän ajoi yhden kilpailun Asian Le Mans Series -sarjassa. Vuonna 2016 Nandy kilpaili GP3-sarjassa Jenzer Motorsport -tallissa.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Jenzer Motorsport | ESPFEA 21 | ESPSPR 23 | AUTFEA 12 | AUTSPR Kesk. | GBRFEA 19 | GBRSPR 21 | HUNFEA 17 | HUNSPR Kesk. | GERFEA 13 | GERSPR 16 | BELFEA 16 | BELSPR 13 | ITAFEA 15 | ITASPR 18 | MALFEA Kesk. | MALSPR 18 | ABUFEA 13 | ABUSPR 13 | 0 | 24. |
Admiral P

| Admiral P |
| --- | --- |
 Admiral P vuonna 2015.
Henkilötiedot
Koko nimi:  Philip Tom Joseph Boardman
Syntynyt: 27. maaliskuuta 1982 (ikä 42) Lusaka, Sambia
Muusikko
Taiteilijanimi:  Admiral P 
Laulukielet:  englanti, norja
Tyylilajit:  reggae, rap
Palkinnot
 Spellemannprisen Vuoden hittikappale 2014 
  [ Muokkaa Wikidatassa ] [ ohje ]  
Admiral P (oik. Philip Tom Joseph Boardman; s. 27. maaliskuuta 1982 Lusaka, Sambia) on norjalainen reggaemuusikko. Hän muodosti 2000-luvun alussa duon Nico D:n (Nicolas Holter) kanssa. Admiral P löi läpi vuonna 2011 albumilla Jobber overtid EP, josta nousi suurimmaksi hitiksi kappale "Snakke litt". Seuraavana vuonna ilmestynyt single "Kallenavn" ylsi listoille myös Ruotsissa. Vuonna 2014 Admiral P ja Nico D voittivat vuoden hittikappaleen Spellemannprisenin singlellä "Engel".
Yksityiselämä

Admiral P syntyi Sambiassa norjalaiselle isälle ja sambialaiselle äidille. Hän muutti Norjaan vuonna 1995, kun hänen isänsä sairastui syöpään. Isä kuoli pian muuton jälkeen.
Albumit

To the World (2009, Nico D:n kanssa)
Jobber overtid EP (2011)
Summer Drop EP (2011)
Selvtillit & tro (2013)
Alltid der (2018)
Aiheesta muualla

Kuvia tai muita tiedostoja aiheesta Admiral P Wikimedia Commonsissa
Albanian maakunnat

Albanian maakunnat
Albanian maakunnat ovat Albanian ylin aluehallinnon yksikkö. Maa on jaettu kahteentoista maakuntaan (alb. qarku, lausutaan qark). Maakunnat jakautuvat edelleen kuntiin.
Albanian maakunnat on perustettu vuonna 2000. Niitä edelsivät kaksitoista prefektuuria (alb. prefekturë), jotka vastasivat alueiltaan nykyisiä maakuntia.
| Numero | Maakunta | Kunnat | Pääkaupunki | Pinta-ala km² | Asukasluku (2011) |
| --- | --- | --- | --- | --- | --- |
| 1. | Beratin maakunta | Berat, Kuçovë, Poliçan, Skrapar, Ura Vajgurore | Berat | 1 802 | 141 944 |
| 2. | Dibërin maakunta | Bulqizë, Dibër, Klos, Mat | Peshkopi | 2 507 | 137 047 |
| 3. | Durrësin maakunta | Durrës, Krujë, Shijak | Durrës | 827 | 262 785 |
| 4. | Elbasanin maakunta | Belsh, Cërrik, Elbasan, Gramsh, Librazhd, Peqin, Prrenjas | Elbasan | 3 278 | 295 827 |
| 5. | Fierin maakunta | Divjakë, Fier, Lushnjë, Mallakastër, Patos, Roskovec | Fier | 1 887 | 310 331 |
| 6. | Gjirokastërin maakunta | Dropull, Gjirokastër, Këlcyrë, Libohovë, Memaliaj, Përmet, Tepelenë | Gjirokastër | 2 883 | 72 176 |
| 7. | Korçën maakunta | Devoll, Kolonjë, Korçë, Maliq, Pogradec, Pustec | Korçë | 3 711 | 220 357 |
| 8. | Kukësin maakunta | Has, Kukës, Tropojë | Kukës | 2 373 | 85 292 |
| 9. | Lezhën maakunta | Kurbin, Lezhë, Mirditë | Lezhë | 1 581 | 134 027 |
| 10. | Shkodërin maakunta | Fushë-Arrëz, Malësi e Madhe, Pukë, Shkodër, Vau i Dejës | Shkodër | 3 562 | 215 347 |
| 11. | Tiranan maakunta | Kamëz, Kavajë, Rrogozhinë, Tirana, Vorë | Tirana | 1 586 | 749 365 |
| 12. | Vlorën maakunta | Delvinë, Finiq, Himarë, Konispol, Sarandë, Selenicë, Vlorë | Vlorë | 2 706 | 175 640 |
Archspire

| Archspire |
| --- | --- |


Tiedot
Toiminnassa:  2009–
Tyylilaji:  Tekninen death metal
Kotipaikka:  Vancouver, Kanada
Laulukieli:  englanti
Jäsenet:  Dean Lamb, kitara   Tobi Morelli, kitara   Oliver Rae Aleron, laulu   Jared Smith, basso  
Entiset jäsenet:  Jaron Evil, basso (2009-2014)  Shawn Haché, laulu (2009)  Spencer Prewett, rummut (2009-2024) 
Levy-yhtiö:  Season of Mist, (2013–)   Trendkill Recordings, (2011–2013)  
Infobox OKNimi-testi OK: 
Archspire on Kanadan Vancouverista kotoisin oleva, teknistä death metalia soittava yhtye. Sen perustivat vuonna 2009 kitaristi Dean Lamb ja rumpali Spencer Prewett yhdessä laulajan Shawn Haché ja basisti Jaron Evilin kanssa.
Historia

| --- | --- |
2011: All Shall Align
2012: 
2013: 
2014: The Lucid Collective
2015: 
2016: 
2017: Relentless Mutation
2018: 
2019: 
2020: 
2021: Bleed the Future
Historia > Alkuajat

Yhtye perustettiin jo vuonna 2007 nimellä Defenestrated, mutta 2009 Haché päätti vaihtaa yhtyeen nimeä, ja kolmesta vaihtoehdosta yhtye valitsi nykyisen nimensä, Archspire. Pian uudelleennimeämisen jälkeen Haché jätti yhtyeen, ja tilalle tuli laulaja Oliver Rae Aleron. Myös toinen kitaristi Tobi Morelli liittyi yhtyeeseen. Yhtye alkoi säveltämään musiikkia uuden nimen alla, ja vuonna 2010 yhtye julkaisi omakustanteena debyyttinsä, neljästä kappaleesta koostuvan All Shall Align -nimeä kantavan EP:n.
Historia > All Shall Align (2011)

Tammikuussa 2011 yhtye solmi levysopimuksen Trendkill Recordingsin kanssa, ja touko-joulukuun välisenä aikana 2010 nauhoitettu debyyttialbumi, EP:n kanssa samaa nimeä kantava, mutta kolmella lisäkappaleella varustettu All Shall Align sai julkaisupäivän: digitaalinen täyspitkä julkaistiin 7. huhtikuuta 2011, jonka jälkeen rajoitettu digipack-painos Euroopassa 14. huhtikuuta ja Pohjois-Amerikassa viikkoa myöhemmin, 21. huhtikuuta. Albumin tuottajana toimi Stuart McKillop ja se äänitettiin The Hive Studiossa Calgaryssa. Albumin julkaisun jälkeen yhtye lähti Euroopan kiertueelle Decapitatedin, Abortedin, Fleshgod Apocalypsen ja Cyanide Serenityn kanssa.
Historia > The Lucid Collective (2014)

21. lokakuuta 2012 yhtyeen basisti Jaron Evil kärsi sydänkohtauksesta, joka oli viedä hänen henkensä. Helmikuussa 2013 hän kertoi avoimesti tilanteestaan yhtyeen Facebook-sivulla. Maaliskuussa yhtye ilmoitti solmineensa levysopimuksen Season of Mistin kanssa. Uusi levy äänitettiin kevään aikana Rain City Recorders-studiossa ja tuottajana toimi jälleen Stuart McKillop. Yhtyeen mukaan levyä oli alettu työstämään jo lähes kaksi vuotta aiemmin. Vaikka Jaron Evil pystyi soittamaan studiossa, hän ei enää kyennyt hoitamaan kiertueita, joten yhtye alkoi etsimään tuuraajaa. Helmikuussa 2014 yhtye julkisti toisen albuminsa nimen – ’’’The Lucid Collective’’’, joka julkaistiin huhtikuun 25. päivä Euroopassa ja 29. päivä Yhdysvalloissa. Levyn kansitaiteesta vastasi Ken Sarafin. Sanoitukset pohdiskelevat, kestäisikö ihmismieli tilannetta, jossa se tulisi tietoiseksi loputtomasta määrästä rinnakkaistodellisuuksia.
Uuden levyn kiertuetta varten yhtye värväsi Jaron Evilin tuuraajaksi Clayton Harderin soittamaan bassoa, ja hän soittikin yhtyeessä 2014–2015 "The Lucid Collective" -kiertueen aikana. Tammikuussa 2015 yhtye kuitenkin alkoi etsimään täysipäiväistä korvaajaa Evilille, ja vuotta myöhemmin, tammikuussa 2016 yhtye ilmoitti värvänneensä riveihinsä basistiksi Jared Smithin, jonka he tunsivat entuudestaan, sillä hän oli soittanut kitaraa toisissa Vancouverilaisissa yhtyeissä. Smith ei omien sanojensa mukaan ollut soittanut bassoa ennen yhtyeeseen liittymistään. Helmikuussa 2017 yhtye ilmoitti lähtevänsä maaliskuussa Yhdysvalta-kiertueelle pääesiintyjänä. Toukokuussa vuorossa oli Kanadan kiertue, osittain Psycropticin kanssa.